આ પ્રકારની વ્યાપાર - લડાઈ વિકાસ માટે નુકસાનકારક છે. ટ્રમ્પ તેનાં કેપિટલ માર્કેટ્સ તૂટે તે સહન કરી શકે તેમ નથી. વચગાળાની ચૂંટણીઓમાં મધ્ય-પશ્ર્ચિમના વોટર જૂથની નારાજગી ટ્રમ્પની પાર્ટીને ચૂંટણીમાં પછાડી શકે તેમ છે. અમેરિકન વ્યાપારની સપ્લાય ચેઈન ચાઈના સાથે તૂટે. બેરોજગારીનો દર જે અત્યારે સૌથી ઓછો છે તે નોકરીઓ તોડાવે, વગેરે અનેક મથામણો ઊભી થાય જેના માટે અમેરિકાનું અર્થતંત્ર પણ સાબદું નથી જ. છતાંય આ લડાઈ ચાલુ રહે તો નાણાંકીય માર્કેટમાં ઘણી ઊથલપાથલ થાય. ભાવો વધે, ફુગાવાનો આંક વધે, વ્યાજ દર વધે, અમેરિકન બોન્ડ રેટ વધે. ટ્રમ્પની નીતિઓને અનુસરતા અંદાજિત ૨૩૦ બીલીયન ડોલર અમેરિકન કંપનીઓ પરદેશમાંથી પાછા લાવી છે અને તેના ઉત્પાદક ઉપયોગ માટે રોકાણ કરી રહી છે. આ બધાને બ્રેક વાગે. આ સંજોગોમાં ભારતના કેપિટલ માર્કેટમાંથી કંપનીઓ પૈસા પાછા અમેરિકા ભેગા કરે.